Document ID: 31991D0228

ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Απριλίου 1991 για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Μαλαισίας για το εμπόριο κλωστοϋφαντουργικών προϊόντων ( 91/228/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι, εν αναμονή της ολοκλήρωσης των απαραίτητων διαδικασιών για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και της Μαλαισίας για το εμπόριο κλωστοϋφαντουργικών προϊόντων, που μονογραφήθηκε στις 28 Ιουνίου 1986, εφαρμόζεται προσωρινά, από την 1η Ιανουαρίου 1987, σύμφωνα με την απόφαση 87/422/ΕΟΚ ( 1 ), καθόσον αφορά την Κοινότητα -
ότι στην εν λόγω συμφωνία προβλέπεται η δυνατότητα επανεξέτασης των ποσοτικών προσαρμογών των ποσοστώσεων για ορισμένες κατηγορίες, προκειμένου να ληφθεί υπόψη η εισαγωγή του εναρμονισμένου συστήματος -
ότι, μετά από διαβουλεύσεις μεταξύ της Κοινότητας και της Μαλαισίας, ένα εγκεκριμένο πρακτικό που τροποποιεί τις ποσοστώσεις για τα προϊόντα των κατηγοριών 4, 5 και 6 που προβλέπονται στη συμφωνία, μονογραφήθηκε στις 20 Νοεμβρίου 1990 -
ότι, εν αναμονή της ολοκλήρωσης των απαραίτητων διαδικασιών για τη σύναψη της συμφωνίας και των άλλων εγκεκριμένων πρακτικών, το εγκεκριμένο πρακτικό της 20ής Νοεμβρίου 1990 θα πρέπει να εφαρμοστεί προσωρινά, με ισχύ από την 1η Ιανουαρίου 1990, με την επιφύλαξη της αμοιβαίας προσωρινής εφαρμογής εκ μέρους της Μαλαισίας,
ΑΠΟΦΑΣΙΖΕΙ : Άρθρο 1
Εν αναμονή της ολοκλήρωσης των απαραίτητων διαδικασιών για τη σύναψή του, το εγκεκριμένο πρακτικό της 20ής Νοεμβρίου 1990, που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Μαλαισίας για το εμπόριο κλωστοϋφαντουργικών προϊόντων, εφαρμόζεται προσωρινά στην Κοινότητα, με ισχύ από την 1η Ιανουαρίου 1990, με την επιφύλαξη της αμοιβαίας προσωρινής εφαρμογής εκ μέρους της Μαλαισίας .
Το κείμενο του εγκεκριμένου πρακτικού επισυνάπτεται στην παρούσα απόφαση . Άρθρο 2
Η Επιτροπή καλείται να εξασφαλίσει τη σύμφωνη γνώμη της κυβέρησης της Μαλαισίας σχετικά με την προσωρινή εφαρμογή του εγκεκριμένου πρακτικού που αναφέρεται στο άρθρο 1 και να ενημερώσει σχετικά το Συμβούλιο . Λουξεμβούργο, 15 Απριλίου 1991 .

Labels: 3
18
1